Bukana e, e na le dithuto di le lesome le bobedi (12), di kwadilwe go re di go thuse go tlhaloganya se baebele e se rutang, le ka fa di ka go fang bomosola ba gonna Mokeresete. O ka ungwelwa thata ka go boelela go bala dithuto tse, o lebelela dikgaolo le ditemana tse di ntshitsweng go tswa mo baebeleng, mme morago o arabe dipotso tse di latelang kwa bofelong ba thuto nngwe le nngwe, ka go tlhopha karabo e le nngwe kgotsa tse di mokawana go bontsha fa o tlhalogantse se o se rutilweng ke thuto e e fitileng, o ntse o ikgakolola ka go bala gape dithuto tse go rurifatsa karabo ya gago. Ga gona mosola ope, go itlhaganela go araba dipotso, o ise o ithute diteng tsa dithuto tse. Dintlha tse di botlhokwa di neetswe go go thusa go ka araba dipotso tsotlhe ka botlalo. Se e tla nna motheo wa go tlhaloganya dithuto tse di latelang, tse di kwa godimo ga tseno ka selekanyo, go tlhaloganya leano la Modimo ka ga lefatshe leno.